cyanic-selkie/wikianc huggingface dataset:
Muuratjärven valuma-alue
Muuratjärven lähialue ja pienet valuma-alueet
Aivan Muurtajärven (3 154 ha) rannikolla sijaitsee neljä pienempää järveä. Mellerinlahteen laskee Hokkasenlampi (3 ha), Isolahteen Pieni Pukkilampi, Ala-Vihtajärvi (2 ha) ja Ylä-Vihtajärvi (2 ha) Vihtalahteen Longenojaa myöten ja Kivijärvi (12 ha) lyhyttä ojaa myöten Saukkolanlahteen. Lisäksi Ryssänojan valuma-alueella sijaitsee Hangasjärvi (3 ha) ja Kalaojan valuma-alueella Kalajärvi (8 ha).
Gadolinium
Aineella ei ole eliöiden kannalta merkitystä, mutta gadoliniumin suolojen on havaittu olevan hyödyksi lääketieteellisissä hoidoissa ja alkuaineeseen pohjautuvia yhdisteitä käytetään varjoaineena magneettikuvauksessa. Lisäksi sillä vahvistetaan CD-levyjen rakennetta ja käytetään television ruuduissa. Gadoliniumin tiheys on 7,9 g/cm³ ja sen sulamispiste on 1 585 K ja kiehumispiste on 3 523 K.
Historia
left|thumb|Gadoliniumia Alkuaineen historia alkaa vuodesta 1780, jolloin löydettiin musta mineraalinäyte Ytterbyn kivilouhimosta Tukholman läheltä. Suomalainen mineralogi ja kemisti Johan Gadolin sai vuonna 1792 tutkittavakseen näytteen, josta hän eristi yttriaksi kutsuttua yttriumin oksidia. Tuloksensa hän julkaisi vuonna 1794 ja Gadolinin tutkima mineraali nimettiin vuonna 1800 gadoliniitiksi.
Rhipogonaceae
Tuntomerkit
Kasvit ovat kiipeileviä köynnöksiä, joilla on usein piikkiset varret, muttei kärhiä. Lehdet ovat vastakkaisia, ruodillisia, ja lavassa on kolme voimakasta pitkittäissuonta ja verkkosuonitus. Kukat ovat melko pieniä ja huomaamattomia. Hedelmä on marja.
Lopen yläkoulu ja lukio
Oppilaitos nousi uutisiin toukokuussa 2018, kun koululla tapahtui tietovuoto yksi päivä ennen EU:n yleisen tietosuoja-asetuksen voimaantuloa.
Laajalahden kirjasto
Laajalahden kirjasto toimi vuodesta 1953 lähtien aluksi kansakoulun tiloissa. Kokoelma sisälsi aluksi muutaman kaapillisen kirjoja. Vuonna 1963 kirjasto muutti nykyiseen osoitteensa Veljeskulman taloon. Arkkitehti Pekka Hakaniemen ja rakennusmestari J. R. Sandellin suunnitteleman rakennuksen toisen vaiheen oli Sotainvalidien Veljesliitto rakentanut paljolti talkootyöllä vuonna 1962 (Kirvuntien puoleinen ensimmäinen vaihe valmistui 1959),  ja kirjasto toimi aluksi vuokralla. Laajalahden kirjasto oli Espoon pääkirjasto Leppävaaran pääkirjaston valmistumiseen (1972) saakka. Kun Sotainvalidien veljesliitto päätti myydä rakennuksen vuonna 1974, lunasti asukkaiden aktiivisen toiminnan seurauksena kaupunki sen itselleen. 1980-luvulla kirjastotiloja kunnostettiin ja laajennettiin. Kirjastosta muodostui kaupunginosan kohtaamispaikka. Vuonna 2007 kirjastoa kunnostettiin perusteellisesti.
Kirje kolossalaisille
Sisältö
Kuten suurin osa Paavalin kirjeistä, myös Kirje kolossalaisille koostuu kahdesta osasta: opillisesta ja käytännöllisestä osasta.
Opillinen osa muodostaa kaksi ensimmäistä lukua. Pääteema on käsitelty luvussa 2. Paavali varoittaa seurakuntaa, ettei se tulisi vedetyksi pois Jeesuksesta, joka oli kaikkien henkivaltojen pää. Kristus oli sen ruumiin pää, jonka jäseniä seurakuntalaiset olivat; ja jos he ovat todella yhteydessä häneen, kuinka he tarvitsisivat mitään muuta?
Francisco António de Almeida
Almeidalta säilyneeseen tuotantoon kuuluu muun muassa motetteja, Te Deum, oratorio La Giuditta (1726) ja näyttämöteoksia. Hänen teoksensa La pazienza di Socrate (1733, sittemmin kadonnut) tunnetaan ensimmäisenä portugalilaisena oopperana. Almeida sävelsi myös kaksi koomista oopperaa, joista vain La Spinalba (1739 ) on säilynyt. Hänen uskotaan kuolleen Lissabonin maanjäristyksessä 1755.
Mikko Hauhia
Hauhia teki läpimurtonsa kaudella 2003, jolloin hän murtautui joukkueensa avauskokoonpanoon. Marraskuussa 2007 Hauhia siirtyi Lahdesta kahden vuoden sopimuksella HJK:iin. Kaudeksi 2011 hän siirtyi Ykköseen pudonneeseen FC Lahteen. Seuraavaksi kaudeksi seura nousi takaisin Veikkausliigaan. 25. kesäkuuta 2019 Hauhialle tuli täyteen 400 Veikkausliigaottelua.
Suomi-rock ’79
Suomi-rock ’79 on Poko Rekordsin julkaiseman Suomi-rock -kokoelmalevysarjan toinen osa. Se julkaistiin 26.9.1994. Kokoelma sisältää suomirock-hittejä vuodelta 1979.
Justus Bier
thumb|Muistolaatta Nürnbergissä. Justus Bier (31. toukokuuta 1899 Nürnberg, Saksa – 23. tammikuuta 1990 Raleigh, Pohjois-Carolina, Yhdysvallat) oli saksalais-yhdysvaltalainen taidehistorioitsija.
Ensimmäisen maailmansodan jälkeen Bier opiskeli useissa yliopistoissa taidehistoriaa, arkeologiaa sekä keskiajan ja modernin ajan historiaa. Hänen merkittävimmät opettajansa olivat Paul Clemen ja Heinrich Wölfflin. Bier kirjoitti 1920-luvulla modernista taiteesta, ja vuodet 1930–1936 hän oli hannoverilaisen Kestnergesellschaft-taidemuseon kuraattori. Bier keräsi myös Bauhaus-taiteilijoiden, kuten Paul Kleen, Oskar Schlemmerin ja Lyonel Feiningerin, töitä. Kansallissosialistisen puolueen noustua valtaan juutalainen Bier pakeni Saksasta ja muutti Yhdysvaltoihin 1937.
Lyhythäntäpäästäinen
Lyhythäntäpäästäinen (Blarina brevicauda) on Pohjois-Amerikan itäosista kotoisin oleva pieni nisäkäslaji, joka kuuluu päästäisten heimoon ja Blarina-sukuun. Se on yksi harvoista myrkyllisistä nisäkäslajeista maailmassa. Nisäkäsnimistötoimikunta ehdotti lajin uudeksi suomenkieliseksi nimeksi ”amerikanisopäästäistä”.
Käyttäytyminen
Lyhythäntäpäästäinen on aktiivinen kaikkina vuorokaudenaikoina ja vuodenaikoina. Sillä on huono haju- ja näköaisti, mutta se pystyy suunnistamaan kaikuluotauksen avulla lepakoiden ja valaiden tapaan. Se lähettää ympäristöönsä ultraääniä, joita ihmiskorva ei kuule, ja arvioi etäisyyksiä kaiun perusteella.
Ravinto
Lyhythäntäpäästäinen on ahne petoeläin, joka voi syödä jopa kolme kertaa painonsa verran ravintoa vuorokaudessa. Sen ruokavalio koostuu enimmäkseen pienistä selkärangattomista ja selkärankaisista sekä kasvinosista. Se kerää talven varalle ruokavarastoja etanoista ja kovakuoriaisista.
Lyhythäntäpäästäisen sylkirauhasista erittyy lamauttavaa myrkkyä, jonka ansiosta se voi pyydystää itseään suurempia eläimiä, kuten pyrstösammakoita, sammakoita, käärmeitä, hiiriä, lintuja ja toisia päästäisiä. Sen purema voi olla hyvin kivulias myös ihmiselle.
Lofootit
Saaret
thumb|left|450px|Saariston maantiede on monimutkainen yhdistelmä saaria, niillä kohoavia vuoria sekä erilaisissa väliköissä sijaitsevia vuonoja ja salmia. [[Reinen kylä puikkelehtii Reinefjorden-vuonon halki pieneltä saarelta toiselle, joita yhdistävät toisiinsa kapeat sillat.]] Lofootit sijaitsevat Pohjois-Norjassa napapiiriltä pohjoiseen. Saariryhmä muodostaa noin 175 kilometriä pitkän Atlantin Norjanmerelle kurkottavan jonon. Suurimmat pääsaaret ovat Hinnøya, Austvågøy, Gimsøya, Vestvågøya, Flakstadøya ja Moskenesøya. 2 198 km² kokoisesta, koko Norjan rannikon suurimmasta, Hinnøyan saaresta Lofoottien alueeseen kuuluvaksi katsotaan kuitenkin vain eteläkärki. 526,7 km² kokoisesta Austvågøyastakin Lofootteihin katsotaan kuuluvan noin 60 % saaren eteläpuolelta. Kolmanneksi suurin saarista, 411,1 km² kokoinen Vestvågøya, sen sijaan luetaan kokonaan Lofootteihin. Kauempana saariston eteläkärjessä on kaksi pienempää, eristäytynyttä saarta Værøy ja Røst. Lisäksi Lofooteilla on lukuisia pieniä saaria ja luotoja. Lofoottien saariryhmän ja sisämaan välissä on valtava Vestfjord ja pohjoisessa Vesterålenin saaristo.
Historia
Toisen maailmansodan aikaan huhtikuusta 1940 alkaen saksalaiset miehittivät Norjaa. Norja oli saksalaisille strategisesti tärkeä etenkin glyseriinituotannon ja rautamalmin vuoksi. Iso-Britannia oli kärsinyt edellisessä kohtaamisessaan saksalaisten kanssa tappion, joka johti Dunkerquen evakuointiin. Ison-Britannian pääministerinä toiminut Winston Churchill kaipasi onnistumisia, joilla kohentaa brittiläisten moraalia. Britit kokosivat 2 000 vapaaehtoisen hakijan joukosta 500:n sotilaan suuruisen joukon, joille annettiin erikoiskoulutus kommandotehtävää varten. 1. maaliskuuta 1941 brittiläiset kommandot aloittivat kolmipäiväisen laivamatkansa kohti Norjan Lofootteja. 4. maaliskuuta 1941 alkoi operaatio Claymore, jossa kommandot rantautuivat Lofooteille aamulla kello 6:50, hieman myöhässä aamun pimeyden vuoksi. Neljään eri ryhmään jaettu joukko räjäytti neljä saksalaisten miehittämää kalaöljyn ja glyseriinin valmistukseen käytettyä laitosta ja onnistui ottamaan 225 vankia. Kommandot ehtivät kohdata vain vähän vastarintaa, eikä 500:sta hyökkäysoperaatioon osallistuneesta kuollut kukaan. Vain yksi loukkaantui, kun tämä ampui vahingossa omaan jalkaansa. Hyökkäyksessä tuhoutui myös saksalainen troolari, jonka mukana kuoli 14.
Nowaki
Nowaki oli keisarillisen Japanin laivaston Kagerō-luokan hävittäjä toisessa maailmansodassa.
1944
Nowaki lähti 23. kesäkuuta Okinawalta Guimarrasiin noutamaan tankkereita. Alus jatkoi 29. kesäkuuta Davaoon. Matkan aikana alus tankkasi Negrossaarilla torpedoidulta tankkerilta Itsukushimamarulta. Se suojasi 1.–15. heinäkuuta Fuson Davaosta Tarakanin kautta Kureen. Alus lähti 30. heinäkuuta Jokosukasta suojaten joukkojenkuljetusta Chichu-jimaan. Alus suojasi 15.–21. elokuuta Harunan Sasebosta Singaporeen. Se suojasi 17.–19. lokakuuta huoltoaluksia Linggasta Bruneihin.
Pohjois-Amerikan koillisen metsäalueen intiaanit
Eurooppalaisten ajan alku
Toinen syy sotiin valkoisten kanssa oli ainakin powhatanien ja pequotien tapauksessa se että kilpailevat heimot aiheuttivat näille tappioita, ja päälliköt kääntyivät nyt valkoisia vastaan. Lopullinen syy sotiin saattoi olla jommankumman tekemä vääryys, pequoteille tuhoisa sota alkoi vuonna 1636 toiseen heimoon kuuluvan pojan surmattua erään kauppa-aluksen kapteenin. Eurooppalaiset vaikutteet muun muassa kiväärit alkoivat levitä intiaanien pariin 1600-luvulla. Englanti onnistui karkottamaan kilpailevat siirtomaavallat alueeltaan vuoteen 1664 mennessä. Näin koillisalueesta jäivät taistelemaan Ranska ja Englanti. Ranska levittäytyi Mississippin ja Suurten Järvien seuduilla 1600-luvun loppuun menneessä vaikka taistelivat vielä silloin meskwakeja vastaan. Näihin aikoihin intiaanikansat hävittivät toisia intiaanikansoja, esim. irokeesit ja susquehannockit tuhosivat Ohiojoen seudun intiaanit 1650-luvulta alkaen kolmessa vuosikymmenessä. Ranskan intiaaniliittolaiset olivat mukana 1600-luvun lopussa ja 1700-luvun alussa käydyissä Pfalzin perimyssodassa ja Espanjan perimyssodassa. Noin vuonna 1750 Englannilla ja Ranskalla oli laajat alueet hallussaan itäisestä metsästä johon koillisaluekin kuului. Näiden välinen appalakkien alue oli tosin intiaaneilla. Monet eurooppalaiset vaikutteet, mm kuparikattilat, rautaesineet ja viski olivat levinneet laajalle intiaanien keskuuteen. Ranska voitti vuonna 1754 taistelun Ohion seudusta. Pian käytiin seitsemänvuotinen merisota, jossa monet intiaaniheimot tukivat Ranskaa, mutta vain lenapit ja mingot Englantia. Alussa Ranska oli voitokas, ja intiaanien sissit hävittivät pahoin Englannin joidenkin siirtokuntien raja-alueita. Englantilaiset kuitenkin voittivat sodan ja rauha solmittiin 1763.
Arnold Green
Neuvostoliiton ja puna-armeijan palvelija
Kun Saksa puolestaan miehitti Viron toisessa maailmansodassa 1941, Green pakeni Venäjän neuvostotasavallan alueelle ja toimi punakomissaarina 1941–1947. Hän oli joukkojen mukana taisteluissa Venäjällä, Virossa ja Latviassa 1942–1945. Hänet palkittiin rohkeudesta Punaisen tähden kunniamerkillä ja mitalilla.
Urheilujohtaja
Suomeen liittyvänä asiana Greenin toiminnassa voi mainita osallistumisen presidentti Urho Kekkosen maaliskuun 1964 työvierailun valmisteluihin. Hän sai silloiselta Viron Korkeimman neuvoston puhemiehistön puheenjohtajalta Aleksei Müüriseppiltä eli vierailun virolaiselta isännältä tehtäväksi laatia vierailuohjelma. Siihen Green ideoi Tarton päiväohjelman osaksi hiihtoretken Käärikun alueella Tarton yliopiston urheilukeskuksessa. Sittemmin Viron itsenäistyttyä urheilukeskuksessa hiihtoretki on ollut pohjana Viron uuden itsenäisyyden aikana käynistyneeseen urheilutapahtumaan "Kekkosen hiihto".
Western
Lännenkirjallisuus
Tyypillinen lännenkirjallisuuden sankari on eräänlainen yli-ihminen, joka ilmestyy tarvittaessa taistelemaan rosvoja tai intiaaneja vastaan. Sankarissa kiteytyy idealisoitu kuva valkoisen miehen yritteliäisyydestä ja raivaajahengestä, ja intiaanit kuvataan villeiksi ja verenhimoisiksi. Hyvät ja pahat erottuvat toisistaan selkeästi. Lännenkirjojen miehisessä maailmassa ovat korostetusti esillä miesten välinen ystävyys sekä sankarin suhde ratsuunsa. Tapahtumien näyttömönä toimii usein kaupungin pääkatu, seriffin toimisto sekä saluuna, myöhemmin myös bordelli. Varhaisessa lännenkirjallisuudessa saa luonnonkuvaus runsaasti tilaa, mutta myöhemmissä kirjoissa on toiminnallisuudella pääosa.
Alvar Aalto
Turun suotuisassa ilmapiirissä
Keuhkotuberkuloosin voittamiseksi Suomessa oli aloitettu maakunnallisten parantoloiden rakentaminen. Aalto voitti kilpailun Paimioon rakennettavasta parantolasta. Aallon suunnittelemaa Paimion parantolaa rakennettiin 1929–1933, ja siinä hän käytti samanlaisia Le Corbusier’lta saatuja vaikutteita kuin Turun Sanomien toimitalossakin. Paimion parantola oli kokonaisvaltainen teos, sillä Aallot toteuttivat sinne myös sisustuksen. Aallot olivat tehneet jo aiemmin yhteistyötä Huonekalu- ja Rakennustyötehtaan teknillisen johtajan Otto Korhosen kanssa. Korhosen avustuksella Aalto kehitti tuolimalleja sarjatuotantoon asti.
Yhdysvalloista jälleenrakentamiseen
Toisen maailmansodan jälkeen Aalto oli monien muiden suomalaisten arkkitehtien kanssa ratkaisemassa jälleenrakentamisesta aiheutuvaa ongelmaa. Aalto suunnitteli aktiivisesti uusia tyyppitaloja ja haaveili Suomesta jälleenrakentamisen kansainvälistä mallilaboratoriota. Lapin jälleenrakennussuunnitelma on hänen töidensä vähemmän tunnettu puoli. Sen ensimmäinen vaihe oli Rovaniemen jälleenrakennussuunnitelma. Hän perusti sivutoimiston Rovaniemelle, ja sen johtoon tuli arkkitehti Jaakko Kaikkonen. Kun seutukaavoitus liitettiin rakennuslakiin 1958, Aalto katsoi työnsä päättyneen.
Punatiilikaudesta kaupunkikokonaisuuksiin
thumb|Luentosali C4 Jyväskylän yliopiston päärakennuksessa 1960-luvulla. Jyväskylän lähellä sijaitsevan pienen teollisuusyhdyskunnan ja siihen vuonna 1993 liitetyn Säynätsalon kunnantalo rakennettiin 1949–1952. Aaltoa sen suunnittelijaksi ehdotti Enso-Gutzeitin paikallisjohtaja Hilmer Brommels. Säynätsalon kunnantalosta alkoi Aallon punatiiliarkkitehtuurin sarja. Sitä hän jatkoi muun muassa Jyväskylän kasvatusopillisen korkeakoulun uudessa päärakennuksessa, jota alettiin rakentaa 1952. Aallosta tuli Jyväskylän kesäasukas, kun hän rakensi 1952–1953 Muuratsaloon itselleen niin sanotun koetalon.
thumb|150px|Alvar Aalto vuonna 1976 julkaistussa muisto­posti­merkissä. Vuonna 1961 Alvar Aalto laati suurta huomiota osakseen saaneen Helsingin keskustasuunnitelman, joka koski ydinkeskustan läheisyydessä sijainneita vielä vajaasti rakennettuja alueita. Suunnitelma käsitti muun muassa rautatieaseman luoteispuolella sijainneen vanhan tavararatapihan alueen, Töölönlahden ympäristöineen ja Kampin pohjoisosan. Aalto suunnitteli Töölönlahden eteläpäähän viuhkamaista terassitoria ja länsirannalle kulttuurirakennusten ketjua. Vuonna 1966 kaupunginvaltuusto hyväksyikin suunnitelman, mutta se sai osakseen myös laajaa vastustusta. Ankarimmin vastustettiin Töölönlahden länsirannan rakentamista. Aallon suunnitelmasta on toteutettu ainoastaan Finlandia-talo sekä Kampissa sijaitseva Sähkötalo.
Huonekalut ja muotoilu
Aalto on myös tunnettu huonekalujen ja lasiesineiden suunnittelijana. Aalto nousi maailmanmaineeseen aluksi nimenomaan huonekaluillaan joita esiteltiin 1930-luvulla useissa merkittävissä näyttelyissä ympäri maailmaa: Muun muassa Fortnum & Mason:ssa Lontoossa vuonna 1933, Milanon triennaalissa vuosina 1933 ja 1936, Pariisin maailmannäyttelyssä 1937, MoMa:ssa 1938 ja New Yorkin maailmannäyttelyssä 1939. Huonekalunäyttelyiden yhteydessä alettiin esitellä myös hänen arkkitehtuuriaan valokuvin ja pienoismallein. Alvar Aallon, Aino Aallon sekä Maire Gullichsenin (o.s. Ahlström) ja Nils-Gustav Hahlin perustama Artek-yritys oli mukana lanseeraamassa maailmalle pohjoismaisen muotoilun käsitettä. Aallon suunnittelemaa ja alun perin Karhulan lasitehtaan valmistamaa Savoy-maljakkoa on myös kutsuttu maailman tunnetuimmaksi lasiesineeksi, ja Iittala myy Aallon mallistoa edelleen.
Aallon ja Artekin tavoitteena oli tehdä huonekaluja, jotka ovat toimivia ja joita mahdollisimman moni voisi ostaa. Tunnetuimpia Aallon suunnittelemia huonekaluja ovat kolmijalkainen pinottava jakkara ja Paimion parantolaan suunniteltu Paimio-nojatuoli. Jakkara on yksi kopioiduimpia Aallon suunnittelemia huonekaluja.
Toinen kirje tessalonikalaisille
Historia
Edellä kuvatussa näkemyksessä on kuitenkin ongelmia, jotka vaativat selitystä. Kirjeessä hyökätään sellaista opetusta vastaan, että Herran päivä tulisi yllättäen. Kirjeessä kiistetään myös jyrkästi, että joku voisi Paavalin (tai Silvanuksen tai Timoteuksen) kirjeeseen tai puheeseen vedoten sellaista väittää (2. Tess. 2:2). Ongelmana on kuitenkin se, että juuri ensimmäisessä tessalonikalaiskirjeessä, jota yleisesti pidetään aitona Paavalin kirjeenä, opetetaan Herran päivän tulevan kuin "varas yöllä" (1. Tess. 5:2). Opetusta suuresta luopumuksen ajasta ja anti-kristuksesta ei löydy myöskään mistään muusta Paavalin kirjeestä. Sitä, ettei kirje olisi aito Paavalin kirje, on perusteltu myös kirjeitten täysin erilaisella sävyllä. Siinä missä ensimmäinen on yksi lempeimmistä Paavalin kirjeistä, toisen sävy on kiivas ja ankara.
Sisältö
Yhteenveto:
Yrjö Pulkkinen
Pulkkinen oli kokoomuksen kansanedustajana Hämeen läänin pohjoisesta vaalipiiristä 1922–1929. Hän toimi valtiovarainministerinä Ingmanin II hallituksessa 1924–1925 ja kauppa- ja teollisuusministerinä Tulenheimon hallituksessa 1925. Kunnallispolitiikassa Pulkkinen oli mukana Tampereen kaupunginvaltuuston varapuheenjohtajana ja Helsingin rahatoimikamarin jäsenenä.
Johann Gottfried Wilhelm Palschau
Palschaun säveltuotannosta on säilynyt kaksi konserttoa cembalolle ja jousiorkesterille (In Riga: preſſo Giovan. Feder. Hartknoch, 1771), kaksi sonaattia cembalolle (julk. Nürnbergissä 1762) sekä useita, mm. venäläisiin kansansävelmiin pohjautuvua muunnelmasarjoja, ml. Chanson russe variée …, opus 1 (Gotha; Petersburg: Gerstenberg & Dittmar, [julkaisuvuosi tuntematon]), Huit variations sur l'air français (Ah! Vous dirai-je Maman) pour le piano-forte (Petersburg: chez Brieffs grande Morskoy maison, [julkaisuvuosi tuntematon]) ja Air varié à quatre mains pour le clavecin ou piano-forte (Petersburg: Gebrüder Sprewitz, [julkaisuvuosi tuntematon]), ja muuta kosketinsoitinmusiikkia, esimerkiksi Menuet favori varié pour le fortepiano (Moskau: Kastner & Co., [julkaisuvuosi tuntematon]).
Pat Riley
thumb|Pat Riley Patrick James "Pat" Riley (s. 8. maaliskuuta 1945) on entinen koripallovalmentaja. Hän valmensi Los Angeles Lakersin neljään NBA-mestaruuteen vuosina 1982, 1985, 1987 ja 1988 sekä Miami Heatin yhteen mestaruuteen vuonna 2006. Hän vetäytyi Heatin valmentajan tehtävistä vuonna 2008. Pat Rileytä pidetään yhtenä NBA:n historian kaikkien aikojen parhaimmista päävalmentajista.
Luke Green
Seuraura
Saint John Sea Dogs varasi Greenin koko QMJHL:n varaustilaisuuden ensimmäisenä pelaajana toukokuussa 2014. Samassa varaustilaisuudessa seura varasi myös hänen kaksoisveljensä Matt Greenin toisella kierroksella 22. pelaajana. Veljekset siirtyivät joukkueeseen kaudeksi 2014–2015. Luke Greenin tulokaskausi toi 60 runkosarjaottelussa tehot 6+30=36 ja viidessä playoff-ottelussa tehot 1+2=3. Kaudella 2015–2016 hän teki QMJHL:n runkosarjassa 35 tehopistettä. Green pelasi kauden aikana myös CHL Top Prospects Gamessa.
Green oli pelaamatta myös alkukauden 2020–2021, eikä hän ollut AHL-kauden käynnistyttyä helmikuussa 2021 pelikunnossa. Kuntouduttuaan saman kuun lopulla Winnipeg Jets lainasi Greenin loppukaudeksi SM-liigajoukkue Vaasan Sportiin. Hän teki seuran kanssa myös option kaudesta 2021–2022. Green ehti pelata joukkueessa vain kaksi ottelua, kunnes maaliskuussa hänen sopimuksensa purettiin Greenin omasta aloitteesta.
Pelityyli
Sportin urheilutoimenjohtaja Markus Jämsän mukaan Green omaa hyvän liikkeen ja on taitava kiekollinen puolustaja, jonka vahvuudet ovat erityisesti hyökkäyspelaamisessa.
Luettelo Tampereen julkisista taideteoksista ja muistomerkeistä
Tampereeseen on liitetty Messukylän, Aitolahden ja Teiskon kunnat.
Tampereen julkisista taideteoksista ja muistomerkeistä
Useat kaupungin julkisista taideteoksista on toteutettu tai lunastettu A. R. Winterin muistosäätiön Tampereen kaunistamiseksi ohjaamilla lahjoitusvaroilla. Tällaisia teoksia ovat Kurun haaksirikon uhrien muistomerkin ohella esimerkiksi Richard Rautalinin Tampere-veistos (1934) ja Tanssiva tyttö (1950), Jussi Mäntysen Joutsenet (1938) sekä Hans-Christian Bergin Valon kehrä (2010).
CCMP
Counter Mode with CBC-MAC Protocol (CCMP) on langattomien lähiverkkojen tulevaisuudessa käyttämä salausprotokolla liikennöitävän tiedon suojaamiseen. Se korvaa aikaisemman TKIP-salausprotokollan. CCMP kuuluu osana IEEE 802.11i-standardiin, jonka olisi tarkoitus ratkaista kaikki WLAN-verkkojen nykyisin tunnetut tietoturvaongelmat.
Alkometri
Oikein kalibroitu ja huollettu seulonta-alkometri osoittaa verenalkoholin hyvin todenmukaisesti ja poikkeamat ovat vain sadasosapromillien luokkaa.
MAS 218 -luokka
Sisu-luokka
Veneen Välimeren olosuhteisiin suunniteltu rungon muoto ja eritoten matala terävä keula ei soveltunut Itämeren aallokkoon ja veneen palatessa mereltä miehistö oli märkä. Venetyyppi saikin miehistöiltään lempinimen ”suihkukaivo”. Aluksen torpedot riippuivat erillisissä telineissä kyljissä ja olivat koko ajan alttiina vedelle, mistä seurasi erityisesti syksyisin jäätymisongelmia.
Paloheinän tekonurmi
Historia
Kentälle vaihdettiin uusi tekonurmimatto heinäkuussa 2022.
Toivo Räsänen
Räsänen edusti Suomea Helsingin 1952 olympialaisissa kahdeksikkojen soudussa. Hän oli tämän alkuerässään viidenneksi jääneen ja jatkosta keräilyerien jälkeen karsiutuneen venekunnan perämies.
Johan Staf
Johan Staf (1838–1894) oli suomalainen maanviljelijä ja valtiopäivämies.
Suomen tieverkko
Maanteillä vallitsee pääsääntöisesti yleisrajoitus (80 km/h). Moottoriteillä nopeusrajoitus on useimmiten, kesäaikaan ja hyvällä säällä, 120 km/h. Suurimmalla osalla valtateistä ja osittain myös kantateillä nopeusrajoitus on yleisrajoitusta korkeampi, kesäaikaan 100 km/h.
Maantiet
Maanteistä on moottoriteitä 780 kilometriä ja moottoriliikenneteitä 122 kilometriä. Maanteillä olevien kevyen liikenteen väylien yhteispituus on 5 320 kilometriä. Siltoja maanteillä on 14 770 kappaletta. Vuoden 2013 alussa maanteistä oli valaistu 12 706 kilometriä.
Tama
Muuta:
Solveig von Schoultz
Henkilöhistoria
Svenska folkskolans vänner järjestää vuosittain Solveig von Schoultz -kilpailun. Joka toinen vuosi kilpaillaan novelleilla, joka toinen vuosi runoilla. Kilpailijoiden alaikäraja on 30 vuotta.
Merikeskus Vellamo
Museorakennus
Rakennuksen ovat suunnitelleet arkkitehdit Ilmari Lahdelma ja Rainer Mahlamäki. Sen julkisivut koostuvat vuoroon laudoitetusta erivärisistä peltikaseteista ja silkkipainetusta lasilevystä. Merikeskuksessa sijaitsevat Suomen merimuseon ja Kymenlaakson museon työ- sekä näyttelytilat, auditorio sekä ravintola ja museokauppa. Tietokeskus Vellamon kirjastopalvelut avattiin yleisölle syyskuussa 2008. Syksyllä 2009 yleisölle avautuivat myös Tietokeskuksen arkistopalvelut.
Tirpitz
Tirpitz voi tarkoittaa ainakin seuraavia:
D. H. Lawrence
Tuotanto ja sen vastaanotto
Lawrencen tuotanto käsittää romaaneja, novelleja, runoutta, näytelmiä, esseitä, matkakertomuksia, maalauksia, käännöksiä, kirjallisuuskritiikkiä ja kirjeitä. Kokonaisuutena tuotanto edustaa pitkällistä pohdintaa modernin ajan ja teollistumisen ihmisarvoa rapauttavista vaikutuksista. Lawrence käsittelee henkistä terveyttä ja elinvoimaa, spontaanisuutta, seksuaalisuutta sekä vaistomaista toimintaa ja nousi oman aikakautensa ikoniksi; aikana, johon Sigmund Freudilla ja Friedrich Nietzschellä oli suuri vaikutus.
Lawrence tunsi voimakasta vetoa runouteen. Runoissaan hän kuvasi välittömiä kokemuksia ja vaistoja. Romaaneissaan hän tilitti lapsuudenkokemuksiaan: Sons and Lovers kuvaa hänen tunnettaan äitiään kohtaan ja useissa romaaneissaan vanhempiensa aviollisia ristiriitoja. Hänen teoksissaan naiset usein rakastuvat suinpäin sellaisiin miehiin, joiden kanssa heillä ei ole yhteistä pohjaa, jolle yhteiselämän voisi rakentaa.
Lawrencen mielipiteet ja teokset olivat useille hänen aikalaisilleen liian radikaaleja. Ne toivat hänelle paljon vihamiehiä ja vaikeuksia. Hän joutui hankaluuksiin viranomaisten kanssa, hänen töitään sensuroitiin (The Rainbow ja Women in Love) ja tuotantoaan vääristeltiin etenkin hänen elämänsä jälkipuoliskolla, josta hän vietti suuren osan vapaaehtoisessa maanpaossa. Hän ei itsekään ollut sovitteleva luonne: hän julisti epäluottamustaan tieteeseen ja älylliseen pohdintaan, pilkkasi kristinuskoa, sentimentaalisuutta, idealismia ja freudilaisuutta. Kuollessaan häntä pidettiin pornografina, joka oli tuhlannut lahjakkuutensa. E. M. Forster kyseenalaisti tämän näkemyksen kirjoittamassaan kuolinuutisessa ja sanoi Lawrencen olevan "sukupolvemme kekseliäin kirjailija".
Liu Xiang
11. heinäkuuta 2006 Liu juoksi IAAF:n Super Grand Prix-sarjaan kuuluvassa Lausannen Athletissima-illassa silloisen uuden maailmanennätysajan 12,88. Kilpailu oli varsin kovavauhtinen, sillä myös toiseksi jäänyt Dominique Arnold alitti vanhan maailmanennätyksen. Dayron Robles rikkoi Liun maailmanennätyksen sadasosasekunnilla vajaat kaksi vuotta myöhemmin.
HMS Abdiel (M39)
Palvelus
HMS Abdiel laski 150 miinaa 21. toukokuuta Lefkaksen saaren eteläkärkeen Joonianmerellä. Vielä samana päivänä miinakentässä tuhoutuivat Italian laivaston hävittäjä Carlo Mirabello, tykkivene Pellegrino Matteucci ja saksalaiset rahtilaivat Kybfels sekä Marburg.
Jake Long – amerikkalainen lohikäärme
Sivuhenkilöt
Spud on Jaken ystävä. Hänkin harrastaa rullalautailua. Hänellä on yleensä jojo mukanaan. Spud puhuu yleensä hitaasti ja hän on todella tyhmä.
Toinen kirje Timoteukselle
Toinen kirje Timoteukselle eli '''2. Timoteuskirje''' on yksi Uuden testamentin kirjeistä.
Kilpapurjehdus
Kilpapurjehduksen kattojärjestö Suomessa on Suomen Purjehdus ja Veneily, joka on perustettu vuonna 2011. Olympiakisojen ohjelmaan purjehdus otettiin vuonna 1900.
Suomalainen kilpapurjehdus
Suomen suurimmat regatat ja purjehduskilpailut kokoavat yhteen monia veneluokkia. Parhaimmillaan osallistuvien veneiden määrä on noussut useisiin satoihin.
Kilpapurjeveneet
thumb|350px|Safran, 60-jalkainen IMOCA
Yleisimmät konstruktioluokat
thumb|350px|8mR-vene Sagitta FIN-2. Suunnittelija: Charles Nicholson. Rakennusvuosi: 1929. Omistaja: Timo Saalasti. Kilpailee edelleen aktiivisesti Suomessa Klassiset konstruktioluokat ovat kuuluisia ja edelleen hyvin suosittuja kilpaluokkia. Suomessa on maan kokoon nähden erittäin suuret ja aktiivisesti kilpailevat klassikkoluokat. Maailmanlaajuisesti tunnetuimpia ja Suomessa suurimpia klassisia konstruktioluokkia ovat kansainväliset R-mittasäänön mukaiset metriluokat: 6mR (kuutoset), 8mR (kahdeksikot, kasit) ja 12mR (kaksitoistametriset), sekä niiden lähisukulaiset 5m (viitoset) ja 5.5m (viisviitoset). Rungon muodoltaan näitä muistuttavat etenkin Ruotsissa suositut, ja Suomessakin kasvussa olvat saaristoristeilijät eli neliömetriluokat sekä suomalaiset erikoisluokat A ja C. Metriluokat olivat ennen myös olympialuokkia. "Kasit" purjehtivat viimeisen kerran 1936 ja "kuutoset" purjehtivat Helsingin olympialaisissa vuonna 1952. Kutosluokka korvattiin kehittyneemmällä viisviitosella, mikä olikin sitten viimeinen olympialaisten konstruktioluokka. Kaksitoistametrisillä purjehdittiin Olympialaisissa vuosina 1908, 1912 ja 1920. America's Cup-kilpailuissa kaksitoistametrisillä kilpailtiin toisen maailmansodan jälkeen aina vuoteen 1987. Metriluokkien numero ei viittaa veneen pituuteen vaan mittasäännön tuottamaan mittalukuun, joka esimerkiksi kasilla on siis 8, vaikka kasi on noin 15 m:n pituinen ja 12 mR on noin 23 metriä pitkä.
Olympialajit
Olympiakisoissa nykyään kilpailtavia purjehdusluokkia ovat:
Cruus
Kruus-suku tai Cruus on suvun äidinpuolelta hämäläinen aatelissuku, jota kutsuttiin Ruotsissa Cruus af Harviala -suvuksi. Lopulta suku kirjattiin Ruotsin ritarihuoneeseen kuitenkin nimellä Cruus af Edeby.
Annan ja Matsin pojasta valtaneuvos Jesper Matinpoika Kruusista tuli Ruotsin valtiovarainhoitaja.
Werner Ryselin
Ryselin toimi piirtäjänä rautatiehallituksessa 1896–1898 ja oli sitten yksityisen Porvoon radan liikennepäällikkönä 1898 ja Tampereen pellava- ja rautateollisuus Oy;n konepajan veturiosaston teknillisenä johtajana 1899–1915. Hän oli mukana perustamassa vuonna 1915 Tampereelle Lokomon konepajaa ja hän oli Lokomon toimitusjohtajana 1915–1923. Viimeksi Ryselin oli valtionrautateiden Pasilan konepajan yli-insinöörinä 1923–1932. pienoiskuva|Tampereen [[Herrainmäki|Herrainmäellä sijaitsee Villa Ryselin. Huvila valmistui vuonna 1899, ja Werner Ryselin oli sen ensimmäinen asukas. ]]
Ryselin rakennutti itselleen Vihnula-nimisen huvilan Nokian Vihnusjärvelle vuosien 1905–1910 tienoilla. Hän rakennutti paikalle myös navetan ja raivasi peltoa aikoen harjoittaa puutarhaviljelyä. Tampere-Pori-rautatien ja Vihnusjärven välinen alue on täynnä Velhonlähteiksi kutsuttuja lähteitä joiden vesi on kirkasta ja radiumpitoista. Ryselin perusti vuoden 1930 tienoilla huvilan yhteyteen vesitehtaan jossa pullotettiin lähteiden radioaktiivista vettä myytäväksi terveysjuomana Aradium-tuotemerkillä. Vesitehdas Oy Radium-Vesi Ab:n tehtaalla valmistettiin myös olutta ja myöhemmin keltaista ja punaista limonadia. Sotavuosien jälkeen oluen ja limonadin valmistus siirtyi Pyynikille.
Andy Ward
Ura
Vuonna 1998 kaksisuuntainen mielialahäiriö alkoi jälleen saada Wardista yliotteen. Hän sai lopulta diagnoosin ja hoitoa sairauteensa. Sairaus estää Wardilta osallistumisen kiertueille, mutta studiotyöskentelyä hän on jatkanut. Vuonna 2003 hän liittyi jälleen nuoruusvuosiensa Brew-yhtyeeseen yhdessä Andrew Latimerin ja Doug Fergusonin kanssa. Brew julkaisi vuonna 2002 myös albumin.
Universal Studios
Yhtiön perustaminen ja elokuvateollisuuden alkuajat
Universial Studiosin perusti Oshkashiin Carl Laemmle, Wisconsiniin asettunut saksanjuutalainen siirtolainen. Hän oli vaatetusliikkeen pitäjä, mutta ryhtyi 1905 Nickelodeon-elokuvateattereiden omistajaksi. Vuonna 1908 perustettu Motion Pictrure Trust -patenttiyhtiö oli isku Laemmlelle ja muille Nickelodeon-yrittäjille. Thomas Edison omisti suurimman osan elokuva-alan patenteista (muun muassa kameroissa ja projektoreissa käytettävän sähkömoottorin). Pian Laemmle ja muut teattereiden omistajat eivät olleet halukkaita maksamaan Edisonin Trustille näyttämistä elokuvista.
Hiihdon Suomen-mestaruuskilpailut 2015
Sprintti, 1,4 km, perinteinen
Jämi, 30. tammikuuta
Martina Gedeck
thumb|Martina Gedeck vuonna 2009. Martina Gedeck (s. 14. syyskuuta 1961) on saksalainen näyttelijä. Hän tuli kansainvälisesti tunnetuksi esitettyään pääosaa romanttisessa komediassa Kaikilla mausteilla (2001).
Idänkirkupöllönen
Elinpiiri
Nämä pöllöt oleilevat pääasiassa suurten puiden luonnonkoloissa, kuivalla säällä etenkin koloissa, jotka ovat avoimia ylöspäin. Esikaupunki- ja maaseutualueilla ne voivat oleilla rakennusten irtonaisten seinälautojen suojassa, tavaravaunuissa ja vesisäiliöissä. Ne oleilevat myös puiden tiheissä lehvästöissä, usein rungon vieressä oksalla tai tiheissä pensaissa.
Ravinto ja saalistus
Useimpien petolintujen tavoin idänkirkupöllö on opportunistinen saalistaja. Ne saalistavat iltahämärästä aamuhämärään, erityisesti neljän ensimmäisen iltatunnin aikana. Terävän kuulon ja näön avulla se paikallistaa saaliinsa. Pääasiassa ne saalistavat tähystyspaikalta, joskus nappaavat saaliin leijaillessaan. Yleensä se saalistaa avoimilla metsäalueilla, peltojen ja kosteikkojen reunamilla, ja saattaa tehdä lyhyitä retkiä avoimille pelloille. Kun se huomaa saaliin, se hyökkää nopeasti ja nappaa sen kynsiinsä. Pienen saaliin se nielaisee usein kokonaisena saman tien, suuremmat vie nokassa oksalle, jossa se repii sen palasiksi. Se palaa yleensä alueelle, jossa saalistus on onnistunut edellisinä öinä.
Tynkä
Tynkä on noin 850 asukkaan kylä Kalajoen kaupungissa, Pohjois-Pohjanmaan maakunnassa.
Kuttamuwan steela
Piirtokirjoitus
Kohdassa ”poikieni” riippuen tulkitaanko sanan alkuperäksi foinikia vai aramea, sana bny on mahdollista lukea myös ”rakennuksestani”, ”huoneestani”, jolla viitataan dynastiaan. Samalin murteessa oli vaikutteita molemmista. Rivien merkitys ei kuitenkaan muutu. ”Tilukseni” on sana krm, joka viittaa hedelmätarhaan, viinitarhaan. Rivin käännöksissä on päädytty monenkirjaviin ratkaisuihin. ”Silloin tällöin” on kirjaimellisesti päivät päiville. Päivittäisistä uhreista kuitenkaan tuskin oli kyse. ”Hengelleni” on toisinaan käännetty myös ”henkeni päälle” olettaen, että uhrit on suoritettu kivisteelan päällä.
Alma
Alma on naisen nimi myös Suomessa. Nimi Alma juontaa alkuperänsä latinankielisesta termista almus, jonka femiinimuoto on alma ja joka tarkoittaa lempeää, mietoa. Saameksi sana alma puolestaan tarkoittaa kelpoa tai oikeaa.
Michael Ironside
Ura
Ironside on myös antanut äänensä muutamille peli-, ja animaatiohahmoille. Näihin lukeutuu muun muassa Splinter Cell -pelisarjasta tuttu Sam Fisher ja Command & Conquer 3 -pelissä oleva kenraaliluutnantti Jack Granger, sekä Teräsmies-animaatiosarjassa Darkseid.
Lordin kuolema
Britannia ja Yhdysvallat
Romaani ilmestyi ensimmäisen kerran 6-osaisena jatkoromaanina Yhdysvalloissa American Magazinessä maaliskuusta elokuuhun 1933 (vuosikerta CXV, numero 3 – vuosikerta CXVI, numero 2) nimellä 13 for Dinner. Jatkoromaanin kuvitti Weldon Trench.
LKAB
Osa malmista käsitellään valmiiksi tuotteeksi kaivospaikkakunnalla ja kuljetetaan Malmbanan-rautatietä pitkin raskailla tavarajunilla joko Luulajan tai Narvikin satamiin laivausta varten. Liikenteenharjoittajana toimii LKAB:n tytäryhtiö Malmtrafik i Kiruna AB (MTAB). Osa Luulajassa laivattavasta malmista kuljetetaan Rautaruukin Raahen terästehtaalle.
Oleellinen supremum ja oleellinen infimum
Määritelmä
Olkoon funktio joukosta X reaalilukujen joukkoon. Reaaliluku a on funktion f yläraja, jos kaikille joukon X alkioille x pätee f(x) \leq a, eli toisin sanottuna jos
Olavi Puro
Olli (Olavi) Heikki (O. H.) Puro (sukunimi aikaisemmin Kaasinen) (15. tammikuuta 1883 Kaavi – 11. maaliskuuta 1933 Helsinki) oli suomalainen toimittaja ja Kulutusosuuskuntien Keskusliiton KK:n johtokunnan sihteeri joka toimi SDP:n kansanedustajana ja sisäasiainministerinä Tannerin vähemmistöhallituksessa 1927.
Oleellinen supremum ja oleellinen infimum
Lebesgue-mitalliselle joukolle
ja oleellinen infimum
Hans Vaihinger
Filosofia ulottuu kuitenkin luonnontieteen ulkopuolelle. Ei voida koskaan olla varmoja, että maailma jatkaa olemistaan vielä huomennakin, mutta yleensä odotetaan, että näin tapahtuu. Individuaalipsykologian perustaja Alfred Adler sai paljon vaikutteita Vaihingerin ajatuksista. Myöhemmin James Hillman kehitti Vaihingerin ja Adlerin ajatuksia edelleen.
Vaihinger ansioitui myös Immanuel Kantin filosofian tutkijana. Hänen kestävin saavutuksensa on Kant-Studien-lehden perustaminen, joka on yhä merkittävimpiä Kant-tutkimuksen foorumeita. Lisäksi Vaihinger tulkitsi teoksessaan Kant – ein Metaphysiker? Kantin Puhtaan järjen kritiikkiä omintakeisesti.
Luettelo monikielisistä artisteista ja yhtyeistä
Tämä on luettelo artisteista ja yhtyeistä, joilla on useampia laulukieliä.
Krameria bicolor
Krameria bicolor on ratanioiden (Krameria) sukuun kuuluva kasvilaji. Se on monivuotinen, pensasmainen tai varpumainen laji, joka on kasvutavaltaan jokseenkin maanmyötäinen. Laji kasvaa yleensä noin metrin korkuiseksi, joskus kaksi metriä korkeaksi. Varret haarovat runsaasti ja ovat piikkisiä, joskaan piikit eivät ole teräviä. Lehdet ovat pieniä, harmaanvihreitä tai vihertäviä, kapeita ja hienokarvaisia.
Lajia kasvaa kuivilla paikoilla Yhdysvaltojen lounaisosissa, Kaliforniassa ja Teksasissa, sekä Meksikon pohjoisosissa.
Allyson Felix
Yksityiselämä
Felix syntyi ja vietti lapsuutensa sekä nuoruutensa Los Angelesissa, Kaliforniassa. Felixin juoksulahjat huomattiin vasta 9. luokalla. Felix kävi Los Angelesin baptistista lukiota. Felix on kristitty. Hän sanoo henkilökohtaisen uskon rauhoittavan hänen mielensä ja kohottavan hänen mielialaansa. Hän sanoo juoksevansa Jumalan kunniaksi.
Ura
Vuonna 2001 hän voitti Debrecenissä nuorten maailmanmestaruuden sadalla metrillä ajalla 11,57 ja voitti lisäksi Yhdysvaltain juniorien mestaruuden 200 metrillä. Vuonna 2002 hän sijoittui juniorien MM-kisoissa viidenneksi ja Yhdysvaltain nuorten mestaruuskisoissa toiseksi (23,31).
Vuonna 2005 Felix voitti 200 metrillä Yhdysvaltain mestaruuden maailman kauden kärkiajalla 22,13. Helsingin MM-kisoissa 19-vuotiaana hän voitti kultamitalin ajalla 22,16. Hän saavutti ykkössijan IAAF:n yleisurheilufinaalissa 2005 ja 2006.
Birmingham (Alabama)
Birmingham on Yhdysvaltojen eteläisen Alabaman osavaltion toiseksi suurin kaupunki. Birmingham on kaupunkina verrattain nuori. Se perustettiin vasta Yhdysvaltain sisällissodan jälkeen vuonna 1871 ja se rakentui pitkälti terästeollisuuden ympärille. Sittemmin kaupungin teollisuus on myös monimuotoistunut. 1960-luvulla kaupunki oli yksi kansalaisoikeusliikkeen keskipisteistä. Vuoden 2010 väestönlaskennan mukaan kaupungin asukasluku oli 212 237 ja suuremman metropolialueen 1 128 047.
Väestö
Kaupungin asukkaista 24,3 % oli taustaltaan valkoisia (latinot pois lukien 22,6 %), 72 % afroamerikkalaisia, 0,2 % intiaaneja, 3,4 % latinoja mistä tahansa rodusta ja 0,9 % aasialaisia. 5,1 % kaupungin asukkaista puhui kotonaan jotakin muuta kieltä kuin englantia ja 3,4 % kaupungin asukkaista oli syntynyt ulkomailla.
Kirje Filemonille
Sisältö
Kirje on Paavalin säilyneistä kirjeistä lyhyin, se käsittää ainoastaan 25 jaetta. Se on myös Obadjan kirjan, Toisen ja Kolmannen Johanneksen kirjeen sekä Juudan kirjeen ohella Raamatun ainoa kirja, jota ei ole jaettu erikseen lukuihin ja jakeisiin, vaan ainoastaan jakeisiin.
Blue and Gray
Blue and Gray on country rock-yhtye Pocon 15. albumi vuodelta 1981.
Lato
Sijainti ja rakenne
thumb|Suomalainen heinälato: pärekaton päälle asennettu peltikatto, oven yläpuolella erillinen heinäluukku. Heinäseipäät varastoituna räystään alle. Pihalato sijaitsee joko lähellä navettaa tai jopa navetassa kiinni, heinälato yleensä pellolla tai pellon reunassa.
Perinteisen niittyladon pystyi pieni joukko miehiä rakentamaan yhdessä päivässä. Rakennuspuut saatiin viereisestä metsästä. Katto voitiin valmistaa esimerkiksi ruo’osta, rukiinkorsista, kuusenkuoresta tai suoriksi prässätyistä koivuntuohilevyistä, joiden päälle aseteltiin painoiksi malkoja ja joskus kiviä. Katto voitiin tehdä myös haljaksista eli halkaistusta puusta tai kouruiksi veistetystä puusta. Päreistä tehty katto piti uusia 30 vuoden välein. Uusissa lautaladoissa on teollisesti valmistettu katto, joka on peltiä, savesta poltettua kattotiiltä tai pikipintaista kattohuopaa.
Ladon seinät olivat vaakasuuntaan aseteltuja hirsiä tai pystysuuntaisesti aseteltuja lautoja. Seinät saattoivat olla suoria tai ylöspäin leveneviä. Ladon etupäätyyn rakennettiin joskus lippa. Ladossa ei ole ikkunoita eikä lämmitystä.
Suomalaisia latotyyppejä rakenteen mukaan
Silmäpuoliladoksi kutsutaan pitkähköä latoa, jonka ovi on päädyn reunassa eikä keskellä.
Iso-ovinen laudasta rakennettu heinä- tai olkilato on suuli, ja sitä suurempi kartanoiden heinälato on makasiinilato.
Umbilikaali
Tällaisen umbilikaalin maksimipituus on sata metriä, kun raskaampien pituus riippuu sitä käyttävän sukellusvälineen syvyysrajoista.
Eemil Linna
Linnan vanhemmat olivat maanviljelijä Johan Axel Ainiala ja Maja Stina Häkärä. Käytyään kansakoulun ja 1898 Mustialan maanviljelys- ja meijeriopiston Linna toimi maanviljelijänä Messukylässä Tampereen lähellä.
Johan Franzén (kauppaneuvos)
Elämäkerta
Franzénin vanhemmat olivat oululainen kauppias ja laivanvarustaja Zachris Franzén (sukunimi aiemmin Franseen) ja Helena Schulin. Hänen veljiään olivat piispa ja runoilija Frans Mikael Franzén ja raahelainen laivanvarustaja, kauppias sekä teollisuusmies Zachris Franzén. Perheeseen kuului myös kolme tytärtä.
Oulun tervanvienti oli 1800-luvulla ennen Krimin sotaa Bergbomin, Granbergin ja Franzénin kauppahuoneiden hallinnassa. Kauppahuoneet toivat Ouluun muun muassa kahvia, sokeria, suolaa ja muita kulutustavaroita. Franzén toimi myös laivanvarustajana ja hän oli osakkaana useassa laivassa varsinkin Raahessa asuneen veljensä Zachris Franzénin kanssa. Hän perusti myös 1811 Oulun Korkeasaareen laivatelakan ja omisti vuodesta 1829 kolmasosan toisesta oululaisesta Kokkosaaressa sijainneesta laivatelakasta. Franzén oli lisäksi osakkaana kolmessa vesisahassa: Oulussa sijainneessa Sahansaaren sahassa vuodesta 1813, Pudasjärvellä sijainneessa Kynkään sahassa vuodesta 1837 ja Hirvaskosken eli Timosen sahassa Pudasjärvellä vuodesta 1841.
Dynasty Warriors
Pelihahmot
Wu
Ässä (pelikortti)
pienoiskuva|Neljä ässää tavallisesta 52 kortin pakasta Ässä on pelikortti, noppa tai domino, jonka arvo on yksi. Se tarkoitti alun perin nopan sivua, jossa oli vain yksi piste. Koska tämä oli pienin arvo, sitä pidettiin 'huonona onnena' keski-englannissa. Ässä on usein suurin pelikortti, joten merkitys on muuttunut tarkoittamaan hyvää.
Ylhän kartano
Ylhän kartano (ruots. Ylhäis rusthåll) on Lohjantaipaleen kylässä, Karjalohjalla sijaitseva entinen rustholli. Tila mainitaan kirjallisissa lähteissä ensimmäisen kerran jo 1500-luvun alussa. Nykyinen päärakennus on kuitenkin todennäköisesti 1700-luvun lopulta. Karjalohjalla sijaitsee toinenkin Ylhä niminen tila Pellonkylän kylässä.
Omistajat
Sotien jälkeen tilan pinta-ala kuitenkin pienentyi rajusti. Suuren kartanon maista luovutettiin alueita karjalaisille siirtolaisille ja lopulta tilalle jäi itselleen maata vain 38,5 hehtaaria. Ylhän kartanon omistaja Valio von Hammar laittoi kartanon myyntiin ja sen osti Kauniaisissa toimiva Naisten ja Lasten Virkistyskoti ry. vuonna 1957. Yhdistys toimi Kauniaisissa Päiväkumpu -nimisessä huvilassa, mutta etsi suurempia toimitiloja. Vuoden 1982 kesäkuussa vihittiin käyttöön Lomakeskus Päiväkumpu, joka nykyisin tunnetaan nimellä Lohja Spa & Resort.
Muskottikasvit
Luokittelu
Muskottikasveihin kuuluu 20 sukua ja 475 lajia. Runsaslajisimmat suvut ovat muskottipuut (Myristica, 175 lajia), Horsfieldia (100 lajia), Knema (95 lajia) ja virolat (Virola, 60 lajia).
Ýmnos eis tin Eleftherían
Teksti
Alla esitetään runon kaksi ensimmäistä eli kansallislauluna laulettua säkeistöä.
Alberto Bueno
Seurajoukkueura
Ammattilaisdebyyttinsä Bueno teki kaudella 2006–2007 Real Madridin B-joukkueessa Castillassa, joka pelasi tuolloin Espanjan toiseksi korkeimmalla sarjatasolla Segunda Divisiónissa. Hän aloitti useimmat ottelut vaihtopenkillä, mutta onnistui kahdesti maalinteossa. Kesän 2007 harjoituskauden Bueno pelasi Real Madridin edustusjoukkueessa ja hänet nimettiin joukkueen kokoonpanoon Mestarien liigaa varten. Kauden 2007–2008 hän pelasi kuitenkin kokonaisuudessaan Castillassa.
Musta Dahlia (elokuva)
Musta Dahlia on Brian De Palman ohjaama elokuva, joka perustuu James Ellroyn samannimiseen romaaniin. Se sai ensi-iltansa avauselokuvana Venetsian elokuvajuhlilla 30. elokuuta 2006.
Taustaa
Elokuvan esituotannossa David Fincher oli valittu ohjaajaksi ja Mark Wahlberg Lee Blanchardin rooliin. Wahlberg joutui kuitenkin jättämään projektin, sillä hän ei onnistunut sovittamaan sen ja toisen elokuvansa The Brazilian Jobin kuvausaikatauluja yhteen.
Palsamipietaryrtti
Palsamipietaryrtti eli palsamipäivänkakkara (Tanacetum balsamita) on asterikasvien (Asteraceae) heimoon, pietaryrttien (Tanacetum) sukuun kuuluva monivuotinen kasvilaji. Koko kasvi tuoksuu voimakkaasti ja tuoksu muistuttaa hieman käsivoiteen tuoksua.
Zachris Franzén
Elämäkerta
Franzénin vanhemmat olivat oululainen kauppias ja laivanvarustaja Zachris Franzén (sukunimi aiemmin Franseen) ja Helena Schulin. Hänen veljiään olivat piispa ja runoilija Frans Mikael Franzén ja oululainen laivanvarustaja, kauppias sekä teollisuusmies Johan Franzén. Perheeseen kuului myös kolme tytärtä.
Generaattori
Magnetointi ja sähkötuoton säätö
Verkkosähkön tuottamisessa käytetään tavallisesti tahtigeneraattoreita, koska vaihtosähkön taajuuden 50 tai 60 Hz on oltava tarkka, jotta sähköä käyttävät koneet eivät vaurioituisi. Myös tasasähkö esimerkiksi autoissa tuotetaan vaihtovirtageneraattoreilla (laturi) ja sähkö tasasuunnataan diodin avulla. Autoissa on akku varastoimassa sähköenergiaa, joten tuoton ja kulutuksen ei tarvitse olla aivan samassa suhteessa.
HMCS Algoma
Valmistus
Alus tilattiin 1. helmikuuta 1940 Port Arthur Shipbuilding Companylta Port Arthurista Ontariosta, missä köli laskettiin 18. kesäkuuta 1940. Alus laskettiin vesille 17. joulukuuta ja otettiin palvelukseen Montrealissa 11. heinäkuuta 1941.
Kansainvälinen geofysiikan vuosi
Tausta
Aloitteen vuoden järjestämisestä tekivät maaliskuussa 1950 kymmenen huipputason tiedemiestä, joiden joukossa olivat Lloyd Berkner, S. Fred Singer ja Harry Vestine. Kun he olivat kokoontuneet vierailulle James Van Allenin asuntoon, otettiin puheeksi, että uusien tutkimusvälineiden kuten rakettien, tutkan ja tietokoneiden kehittymisen vuoksi aika oli kypsä maailmanlaajuisen geofysiikan vuoden järjestämiselle.
Harvialan kartano
Harviala-nimen etymologiasta
Harviala, josta käytetään paikallisessa murteessa myös nimitystä Harvijala, esiintyy ensimmäisen kerran muodossa Harwiala vuonna 1425. Asiakirjoissa esiintyvät myös kirjoitusasut Harvela, Harvila ja Harvala. Lisäksi ovat olleet käytössä esimerkiksi muoto Morthen Hareasist (1464) sekä muodot Harfuila (1477) ja Harffwela (1490). Nimen pohjana on ehkä sana Harvia(inen), esimerkiksi Oleff Harffwia (1455) Lempäälässä, Mor(ten) Haruia 1571 Lahdenpohjan neljänneksessä Satakunnassa.
GeneRally
General
General on pelin maskotti. Se on kuin Formula 1 -auto, mutta ilman aerodynaamisia siipiä. Sitä voidaan käyttää aktiivisesti lähes kaikilla ratapinnoilla. General takaa ajajalleen vauhdikasta menoa ja taitavammalle kuskille hyvät kierrosajat.
Oksana Bajul
Ura
Ura ei jatkunut enää valoisissa merkeissä. Bajul joutui käymään polvileikkauksessa. Lääkäri neuvoi häntä olemaan palaamatta jäille kahteen kuukauteen. Oksana Bajulin manageri ja kasvattiäiti Galyna Zmijevska teki kuitenkin miljoonan dollarin sopimuksen ja Bajul palasi jäille jo kahden viikon päästä leikkauksesta. Tämä ja iän myötä tulleet kehon muutokset vaikuttivat Bajulin tekniikkaan eikä luistelu ollut enää yhtä valloittavaa kuin amatööriaikana.
Water Street Atelier
Koulussa on kaksi osiota. Takahuone on Collinsin yksityinen studio, isompi edessä oleva huone on oppilaitten tila, missä Collins myös työskentelee suurempien figuratiivisten maalaustensa kanssa.
Collins pyrkii opettamaan aina kun hänellä on mahdollisuus siihen. Tiukkojen aikataulujen kohdalla myös Collinsin vanhat oppilaat tulevat opettamaan. Yleensä kerran vuodessa oppilaat pyrkivät tekemään erillisen maisemamaalausmatkan tai muun matkan, jonka aikana opettaa vieraileva opettaja.
Collins hyväksyy ohjelmaansa ainoastaan kolmesta neljään uutta oppilasta vuodessa. Hän edellyttää avointa mieltä ja suurta motivaatiota, eikä niinkään suuria teknisiä taitoja aloittaessa. Koulun ohjelma vaatii oppilailta suurta keskittymistä ja itsemotivaatiota. Ohjelmaa ei ole rakennettu tarkasti, vaan Collins valvoo itse oppilaiden kehitystä ja päättää milloin kukin on valmis siirtymään uuteen vaiheeseen, ja missä oppilaiden heikot kohdat milloinkin ovat. Tätä samaa periaatetta noudattivat 1800-luvun ranskalaiset taideakatemiat.
Koulusta valmistuneita ja siellä opiskelleita
Michael Grimaldi, Kate Lehman, Dan Thompson, Camie Davis, Nicholas Hiltner, Sarah Lamb, Edward Minoff, Travis Schlaht, Sam Wisneski, Douglas Flynt, Scott Waddell ja Carl Dobsky.
Brive-la-Gaillarde
Toisessa maailmansodassa Brive-la-Gaillarde oli Ranskan vastarintaliikkeen alueellinen keskuspaikka.
Laksevåg
Kaupunginosan rajat ovat lähes samat kuin entisen kunnan lukuun ottamatta pientä Gyldenprisin aluetta, joka liitettiin siihen.